মুর্শিদাবাদের দৌলতাবাদে বাস দুর্ঘটনার পরেই রণক্ষেত্র হয়ে উঠল গোটা এলাকা। আহতদের উদ্ধার করতে গিয়ে স্থানীয়দের ক্ষোভের মুখে পড়ল পুলিশ। দফায় দফায় পুলিশের সঙ্গে খণ্ডযুদ্ধ শুরু হয় স্থানীয় বাসিন্দাদের। পুলিশকে লক্ষ্য করে চলে ইটবৃষ্টি। ভাঙচুর করা হয় পুলিশ ও দমকলের গাড়ি। পরে জ্বালিয়েও দেওয়া হয় পুলিশের গাড়ি।
দেখুন ভিডিও-
 

পরিস্থিতি নিয়ন্ত্রণে আনতে পাল্টা লাঠিচার্জ করে পুলিশ। বিক্ষোভকারীদের নিয়ন্ত্রণে আনতে ফাটানো হয় টিয়ার গ্যাসও। স্থানীয় বাসিন্দাদের অভিযোগ, পুলিশ আসতে দেরি করায় উদ্ধারকার্যে বিঘ্ন ঘটেছে।

এই বিষয়ে অন্যান্য খবর

ফোনে কথা বলতে গিয়ে খালে বাস মুর্শিদাবাদে, দেখুন মারাত্মক দুর্ঘটনার ভিডিও


দুর্ঘটনায় এখনও পর্যন্ত ৪ জনকে উদ্ধার করা গিয়েছে। এখনও পর্যন্ত ৪ জনের মৃত্যু হয়েছে এই ঘটনায়। মৃতের সংখ্যা আরও বাড়তে  পারে বলে আশঙ্কা করা হচ্ছে।
উদ্ধারকাজের জন্য আনা হয়েছে ক্রেন। 
বহরমপুর পুরসভা চালিত এই বাসের দুর্ঘটনা নিয়ে প্রতিক্রিয়া জানাতে গিয়ে পরিবহণমন্ত্রী শুভেন্দু অধিকারী বলেন, ‘‘একটি ট্রাককে বাঁচাতে গিয়ে দুর্ঘটনার কবলে পড়ে বাসটি। প্রাথমিক ভাবে কিছু অসুবিধা হলেও, পুলিশ সুপার ও জেলা প্রশাসনের কর্তারা ঘটনাস্থলে উপস্থিত রয়েছেন। মুখ্যমন্ত্রী নিজে ঘটনার ব্যাপারে খোঁজখবর নিয়েছেন। পুরো মাত্রায় উদ্ধারকাজ চলছে।’’ মুখ্যমন্ত্রীর নির্দেশে দুর্ঘটনাস্থলে যাচ্ছেন পরিবহণ সচিব।